Umhlangano WeSadc Phezu KweZimbabwe Awusabanga Khona
Imbangela yikuthi uTsvangirai kahambanga eSwaziland ngoba ethe ufuna uhulumende weZanu PF amuphe ipassport yakhe kuqala
Umhlangano weSadc Troika obumele ubekhona eSwaziland lamuhlangenjongo yokuxazulula umbango wezikhundla phakathi kweZanu PF leMDC,awusabanga khona ngoba umkhokheli welinye lamacele eMDC uMnu Morgan Tsvangiraiengayanga kulumhlangano. ISikhulumi sikaTsvangirai uMnu George Sibotshiwe utshele iStudio 7 ukuthi uTsvangirai wehlulekile ukuya eSwazilandngoba engela passport. Uthi uhulumende uyala ukunikeza uTsvangiraii passport entsha ngemva kokuba ekade elayi isigcwele. UTsvangirai unikezwe i Emergence Travel Document (ETD) izolo eyokuthi aye eSwailand, kodwa wathi kasoze aye kulumhlangano engela passport ngokwayo. UTsvangirai usekelwe nguMnu Arthur Mutambara ekwenzeni kwakhe. UMutambara utsheleiStudio 7 ukuthi umhlangano lo ucitshiwe ngoba uTsvangirai engekho, esithi ibandla lakhe lifuna uTsvangirai anikwei passport yakhe ngokuphangisa. Inkosi yeSwaziland uMswati uke wazinikela ukuthumela indizamtshina ukuthi iyethatha uTsvangirai imlethe kulumhlangano kodwa wayala uTsvangirai esithi ufuna i passport yakhe kuqala. UMutambara loMugabe bebehambile eSwaziland. IsiphathamandlaseMDC kaTsvangirai uMnu Sam Sipepa Nkomo usichasisele okunengi ngokungayikukaTsvangirai kulumhlangano esithi andubana anikezwe ipassport yakhe uTsvangirai kasoze aye ndawo le ETD alayo. Igcwethi ecubungula ezombusazwe uMnu Mlamuli Nkomo utshele uNtungamili Nkomo weStudio 7 ukuthi ukungabi khona komhlangano walamuhla kuveza sobala ukuthiuhulumende womanyano phakathi kweZanu PF leMDC lo ulobunzima phakathi.